Međunarodni dan joge

mini|Međunarodni dan joge na prvi pogled
mini|Marka Indije obilježava Međunarodni dan joge.jpeg
**Međunarodni dan joge** je praznični dan posvećen jogi. On se oblilježava širom svijeta od strane praktikanata 21. juna. Usvojile su ga Ujedinjene nacije 2014. godine. Kako su vježbe joge pokazale značajne prednosti za psiho-fizičko zdravlje, UN su je smatrale dovoljno važnom da na globalnom nivou promovišu ovu praksu, koja je nastala u drevnoj Indiji.

Inicijativu za "Dan joge" poduzeo je tadašnji indijski premijer Narendra Modi u svom obraćanju UN-u 2014. Nakon toga, prvi *Međunarodni dan joge* uspješno je proslavljen 21. juna 2015., širom svijeta uključujući New York, Pariz, Peking, Bangkok, Kuala Lumpur, Seul i New Delhi.

## Porijeklo 
mini|Premijer Narendra Modi na proslavi Dana joge u Nju Delhiju, 21. juna 2015.
U septembru 2014., indijski premijer Modi u svom obraćanju UN-u, predložio je Dan joge 21. juna, jer je to najduži dan u godini na sjevernoj hemisferi i ima poseban značaj u mnogim dijelovima svijeta.

## Deklaracija UN-a 
Decembra 11. 2014. godine, stalni predstavnik Indije Asoke Mukherji predstavio je nacrt rezolucije u Generalnoj skupštini Ujedinjenih naroda. Nacrt teksta dobio je veliku podršku od 177 država članica koje su sponzorisale tekst, a kasnije je usvojen bez glasanja. Ova inicijativa naišla je na odobravanje mnogih svjetskih lidera.

U indijskim kalendarima, ljetni solsticij (što je dan praznika), označava prijelaz u Dakshinayanu . Drugi  pun mjesec nakon ljetnog solsticija poznat je kao Guru Poornima . U hinduističkoj mitologiji, kaže se da je Šiva, prvi jogi (Adi Yogi), na današnji dan počeo sa prenošenjem znanja o jogi ostatku čovječanstva i postao prvi Guru.

## U praksi 
Prvi Međunarodni dan joge obilježen je širom svijeta 21. juna 2015. godine. Ministarstvo AYUSH je napravilo neophodne aranžmane u Indiji. Bilo je oko 36 hiljada ljudi uključeno, zajedno sa premijerom Modijem i uglednicima iz 84 zemlje. Izveli su 21 asanu (joga položaj) u trajanju od 35 minuta u Rajpathu u Nju Delhiju, što je kasnije proglašeno najvećim časom joge ikad, i sa najvećim brojem zemalja učesnica (84). Slični dani se od tada svake godine održavaju u gradovima u Indiji i širom svijeta.

## Prijem 
U izvještaju Associated Pressa iz 2015. godine navedeno je da je prvi "Međunarodni dan joge"  uključivao "milione entuzijasta" koji su se "istezali i uvijali", kao i samog premijera Modija i članove njegovog kabineta. U pressu se navodi da je glavni put koji vodi u Delhi za tu priliku postao prostor za vježbanje, i izvještava da dok je Modi govorio o "miru i harmoniji", ali je primijetio da je joga imala " meditativnu komponentu"  citirajući indijskog ministra joge Shripada Yesso Naika koji je izjavio sljedeće: "Mi pokušavamo da potvrdimo svijetu da je ovo naše." 
Datoteka:International_Yoga_Day_celebrated_at_Panjab_University,_Chandigarh_(India).jpg|alt=A young student in Chandigarh, India| Mladi student u Chandigarhu, Indija
Datoteka:Participants_of_the_21st_June_International_Yoga_Day_rehearsing_at_Rajpath,_during_dress_rehearsal,_in_New_Delhi_on_June_19,_2015.jpg| New Delhi
Datoteka:TSQ_yoga_lesson_jeh.jpg| New York
Datoteka:International_Yoga_Day_in_russia.jpg|alt=Vladivostok, Russia| Vladivostok, Rusija

## Vidi 
* Spisak međunarodnih dana joge
* Svjetski dan Tai Chi i Qigonga
* Joga i kulturna aproprijacija

## Izvori 
## Eksterni linkovi 
* 
* Ministry of Ayush – International Day of Yoga
* International Day of Yoga, on *UN.org*

Kategorija:Članci s videoklipovima
Kategorija:Praznici u junu
Kategorija:Praznici Ujedinjenih nacija